178 
ADATOK 
Magyar- és Erdélyország határhegysége trachytképleteinek ismer¬ 
tetéséhez. 
n. 
Rézbánya vidéke. 
Dr. Szabó Józseftől. 
(Fülolvastatott a társ. f. évi április 29-iki szakgyülésén.) 
Ámbár régi bányászat helye Rézbánya és ennélfogva 
közvetlen környékéről némi geológiai ismeret volt is elterjedve, 
de a határbegység attól távolabb eső részeiről a vidék elha- 
gyottsága s járhatlansága következtében úgy szólván az újabb 
időkig mit sem tudtunk. 
Ezen körülmény az ötvenes évek végén (1858) Budapes¬ 
ten egy ; tanárokból álló tudományos expeditió létrejövését 
eredményező, melynek célja volt oda rándulni és a mennyire 
az iskolai szünidő tartama alatt kivihető, a Bihar hegység tá¬ 
volabbi környékéről is geographiai, ethnographiai, növénytani 
s geológiai ismereteket gyűjteni. 
Tagjai voltak: dr. Peters Károly egyetemi tanár, dr. 
Schmidl A. budai polytechnikumi-, Wastler A. budai főreális¬ 
kolai- és dr. Kerner A. hasonlóképen budai főreáliskolai ta¬ 
nár, kik a kormány költségén a Biharhegységet csakugyan be 
is utazták, Wastler szép térképet készített, s a többiek jelen¬ 
tést írtak. A geológiai s ásványtani részt dr. Peters vállalta 
magára, nagy szorgalommal kidolgozta s az eredményt a 
tudományos akadémiánál Bécsben külön ki is adta.*) 
Dr. Peters a gyűjteményekben a csekély irodalomban és 
ott utazottak közlésében előleges tájékozást szerezvén, azon 
hitben ment oda, hogy ott, miként maga mondja, majd egy 
syenit tömzsököt talál, melyet gneisz, csillám- és agyagpala 
borít s tövében mészkövek lesznek kifejlődve. A kirándulást 
Nagy-Váradon keresztül Belényesre s onnét Rézbányára tette 
*) Geol. und Min. Studien aus dem SÖ. Ungarn, insbesondere aus 
dér Umgegend von Rézbánya (I. und II. Theil). Wien 1861. (aus dem 
XLIII. und XLIV. Bande dér Sitzungsbericbte). 
